|  |  |  |
| --- | --- | --- |
| **Предмет: Литературное чтение (мар)**  **Класс: 3**  **Тема:** Марий калык муро, мыскара – влак. (Марийские народные песни, юмор.)  **Цельже-влак:**  ***Туныктымо шотан***1.Йоча-влакым марий калык мурын мутшо дене, тудын сӧралже дене палдараш, семӱзгар –влак дене да эрвел марий муро –влак дене палдараш, марла мыскара-влак дене палдараш.  ***Вияҥдыме шотан***2. Тунемше- влакын сылнын, писын да интонаций шот дене чын лудын моштымыштым вияҥдаш.  ***Воспитатлыме шотан***. 3.Шке шочмо кушмо эл деке, кундемна деке, шочмо калыкын мурыж дек йоча-влакым шӱмаҥдаш, шочмо кундемым, калыкнам йӧраташ, тудын традицийлажым шымлаш кумылаҥдаш.  **Уроклан** **мо кулеш (информацийын источникше):** марий калык муро-влак сборникше «Марий калык ойпого. Эрвел марий муро-влак», «Марий кӧ ме улына» книга, альбом «Марий калык муро-влак» марий калык муран диск-влак, компьютер, музыкальный семӱзгаран сӱрет.  **Урокын типше**: Комбинированный  **Урокын видше**: Мутланымаш, ойлымаш, урок –концерт.  **Туныктымашын методшо:** диалогический ойлымаш.  **Тунеммашын методшо:** пашам шуктымаш.  **Воспитатлыме методшо:** сылнын ойлымаш, кутырымаш.  **Урокын мийымыже:**   1. **Тунемше-влакым уроклан ямдылымаш.**   - Урокна тӱнале , шогалына, икте весылан ончалына да шыргыжалына, шинчына.  Таче мемнан урокышко кажнына мотор вургемым чиен толын.  -Молан? Кузе шонеда? Кунам ме тыге чиена?(Концерт годым).  -Чын концерт годым. А концертыште вара ме мом ыштена?(Мурена, куштена, почеламутым ойлена).  - Таче туге лийшын ме мо нерген мутланаш туналына?(Муро-влак нерген, калык ойпого нерген).  II. **Эртымым ушештарымаш.**  -А, эше? (Мыскара-влак).   1. **У тема дене палдарымаш. (**4-ше класс гаяк)   Калык мурым лудмаш.  3-шо стр. «Марий калык муро-влак». Йукын лудын пуымаш.  -Тиде мурышто мо нерген ойлалтын? Мом каласымыже шуын калыкын? Ко деч посна илаш йосо манеш?(Ача-ава деч посна илен огеш лий)  -Йора, ме учебник гыч мурын мутшо-влакым лудын лекна.  - А семжым вара ко воза? (Калык). Уло композитор возымо сем-влакат, а калык мурын семже калыкынак. Айста ынде мурын семжымат колышт налына. (Компьтер полшымо дене мурым колыштмаш)  -Ме тендан денем арий калык муро-влакым колыштна. Келшыш? Мотор мурат?  - Могай семузгарым ужда? (Тумырым)  -А эше могай семузгар-влакым паледа?(Шувыр, марий гармонь, кусле, тотыретпуч, ковыж да тылеч молат. Туныктышын суретым ончыктен кодымыжо «Марий ко ме улына?» книга гыч ).  3-шо-класс колыштеш  -Ынде тый мурен ончыкто. (Тунемшын мурымыжо).  - Молодцы, пеш мотор мурен улыда. Шкаланда келшыш?   1. **Физкультминутко.**   -Икыт, кокыт-  Кидым кушко!  Шулдыран гай лийына.  Кумыт, нылыт-  Кайык семын  Чонештен ме каена.  Икыт, кокыт –кидым кушко!  Кумыт нылыт –ордыжко!  Визыт кудыт – волтена,  Шымыт, кандаш –шинчына.  **V. Темым иктешлымаш.**  - Марий калык мурылаште мо нерген ойлалтеш?  - Мурылаште мом мо дене таҥастаралтеш?  -Кажне мурын мутшо ден семже молан келыштаралтыт? (Илышлан).  -Ойган илыш могай мурым шочыкта? (Ойган мурым)  -Весела илыш могайым?(Весела мурым).  - Марий калык мурылан пеш поян. Муро пашаште, канымаште, сӱаныште йоҥга. Тудо айдемын илыш нерген шонкалымыжым, куан ден ойгыжым раш почын пуа. Мурым аклен, марий писатель С.Чавайн ойлен:  - Могай сылне муро! Кеч мутшым нал,кеч семжым-яндар шӧртньӧ.  -Шабдар Осып мурылан почеламут корнылам пӧлеклен:  Муро, муро! Тый от лий гын,  Мо дене илыш сӧраса?  Мемнан гайже ура чоным  Кузе почын каласа?  -Чынак, писатель М.Шкетан манмыла, марий калыкын мурыжо, моло калык шот денак, пӱртӱс йӱк – йӱан гыч лектын,керек могай мурым муралте, эре муро йӱкыштӧ шочмо-кушмо элын, пӱртӱсын йӱк – йӱанже шокта,чонышко логалеш…  Марий еҥ мурыжым ойгыжо годым муралта, адак чон куан годымат кушталтен муралта. Ожнысо кужу мурым муралта гын, марийын ойгыжым палет; куанже улмаш гын, куанжымат палет.  -Мут ден сем ик жапыштак шочыт. Муро пашаш илана, манаш лиеш.  Тудо пашам куштылемдаш полша, чоным луштара.  Марий муро кужу да кӱчык лиеш. Кажне кужу мурын шке семже уло. А кӱчык лудыш мурын-такмакым тӱрлӧ але ик сем дене мурат.  Мурым чылан гаяк йӧратат. Тудым культур пӧртыштӧ, радио да телевидений дене колаш лиеш.   * А ынде компьютерыште суретлыме файлым почына.   3-шо класслан заданий - семузгар-влакым суретлаш.       1. **Урокын итогшо.**   Сурет влаклан анализым ыштымаш. Уроклан оценкым шындымаш.   1. **Монгылан паша.**   4-ше страницысе мыскара-влакым лудын толаш. Модын ончыкташ ямдылалташ. | **Предмет: Литературное чтение (мар)**  **Класс: 4**  **Тема:** Марий калык муро, такмак-влак. ( Марийские народные песни, частушки).  **Цельже-влак:**  ***Туныктымо шотан***1. Йоча-влакым марий калык мурын мутшо дене, тудын сӧралже дене палдараш, семӱзгар –влак дене да эрвел марий муро –влак дене палдараш.  ***Вияҥдыме шотан***2.Калык муро нерген йоча-влакын шинчымашыштым пойдараш, композиторын возымо мурыж деч ойырен мошташ туныкташ, такмак (лудышмуро)-влакым погаш да мураш кумылаҥдаш.  ***Воспитатлыме шотан***. 3. Шке шочмо кушмо эл деке, кундемна деке, шочмо калыкын мурыж дек йоча-влакым шӱмаҥдаш, шочмо кундемым, калыкнам йӧраташ, тудын традицийлажым шымлаш кумылаҥдаш.  **Уроклан мо кӱлеш (информацийын источникше):** марий калык муро-влак сборникше «Марий калык ойпого. Эрвел марий муро-влак», «Марий кӧ ме улына» книга, альбом «Марий калык муро-влак» марий калык муран диск-влак, компьютер, музыкальный семӱзгаран сӱрет.  **Урокын типше**: Комбинированный  **Урокын видше**: Мутланымаш, ойлымаш, урок –концерт.  **Туныктымашын методшо:** диалогический ойлымаш.  **Тунеммашын методшо:** пашам шуктымаш.  **Воспитатлыме методшо:** сылнын ойлымаш, кутырымаш.  **Урокын мийымыже:**     1. **Тунемше-влакым уроклан ямдылымаш.** (3-шо класс гаяк)           II. **Эртымым ушештарымаш.**  -Марий калык ойпогышко мо-влак пурат вара? (Муро, такмак-влак, йомак-влак, тушто-влак, калык мут-влак, мыскара-влак, легенде-влак)   1. **У тема дене палдарымаш.**   - Тачыже ме тендан дене марий калык муро да такмак-влак нерген ойлаш тӱналына.  Марий муро нерген Майоров Шкетан теве мом каласен коден. Колыштына. (Учебник гыч туныктышын текстым лудмыжо ).  - Марий калыкын мурыжо кушеч лектын? Кузе манеш Шкетан?(Марий калыкын мурыжо пуртус йук-йуан гыч лектын)  Марий калык муро манын молан манына? Тудым ко шонен? ( Калык).  Муро лийже манын мо кулеш? (Мутшо, семже). Сем нерген ойлаш туналмешке ме тендан дене мутшо- влакым лудына.  4-ше стр. «Марий калык муро» шкевуя лудмыжо.  Тунемшын мурым йукын лудын пуымыжо.  -Тиде мурышто марий калыкын могай лиймыже нерген ойлалтеш?(Патыр улмыжо нерген, нигушанат ок вожыл).  -Марий еҥ шке унажым кузе вашлиеш?  -Тауштен мурымаш могай кумылым почеш?  -Мурышто кож, куэ, ломбер нерген кузе каласыме?  -Кажне предложенийыште могай икгай ойсавыртыш вашлиялтеш?  -Кокымшо мурышто олык, пасу нерген мом каласыме?  (3-шо класс гаяк)  - Те могай турло марий-влакым паледа? (Олык марий-влак, курык марий )  - А кушто нуно илат? Мемнан дене илат? Ме олык марий улына? Курык марий улына?(Марий Элыште). А мемнан велыште, Татарстан Республикын Мензеля районышто, Удмуртийыште, Башкирийыште илыше марий-влакым кузе лумдат? (Эрвел марий-влак). Теве тиде книгаште эрвел марий-влакын мурыштым погымо. Лудына могай луман книга? (Рушлаже «Песни восточных мари», а марлаже «Марий калык ойпого. Эрвел марий муро-влак).  -Тиде муро-влакын иктыжым мый тыланда мурен ончыктем. (Туныктышын «Родо тукым нерген» мурыжым мурен ончыктымыжо).  - Тиде мурышто мо нерген муралтеш? (Родо тукым нерген. Родо тукымын лишыл улмыжо,кулешлыкше, шерге улмыжо нерген).  - Мый тыланда мурым мурен ончыктенам, а те вара марий мурым паледа, мурым мурен моштеда? Могай мурым мурен ончыктеда? (Мурым мурымышт).  4-ше класс мурен ончыкта.  - Теве тиде альбомышто мемнан Мензеля районын марийже-влак мурымо мурылам погымо. Жапда уло годым ончен лектын кертыда. Келша гын тунемза. (Альбомым ончыкта).  -А ынде ноенда дыр, айста канен налына.  **V. Темым иктешлымаш.**  (3-шо класс гаяк)  4-ше класс кокымшо мурыжым шкевуя лудын лектеш да содержанийже почеш суретым ышта.  5-ше страницысе такмак-влакым лудын, муралтен пуаш ямдылалташ. |  |